Venerabili in Christo patri et amico karissimo domino G., Dei gratia Lingon. episcopo, Karolus, eadem gracia rex Cecilie, ducatus Apulie et principatus Capue, alme urbis senator, Andegavie provincie et Forchalquite comes ac romani imperii in custodia per sanctam romanam ecclesiam vicarius generalis, salutem et sincere dilectionis affectus. Dudum Radulpho de Venarcio, canonico Sancti-Clodoardi juxta Parisius et Henrico de Sancto-Memio, canonico Cathalaunensi, clericis et familiaribus nostris, per patentes litteras servicio et pro comitatu Tornodor. movente de feudo ecclesie Lingonensis, quem ratione domine regine Sicilie, consortis nostre, tenemus, vobis fidelitatis prestaremus nostro et dicte regine nomine juramentum; verum cum ipsi nostri clerici, sicut accepimus, fidelitatis juramentum hujusmodi vobis, ex parte nostra et ejusdem regine prestiterunt, placet nobis, ac juramentum ratificantes predictum illud tenore presentium acceptamus. In cujus rei testimonium presentes litteras fieri et sigilli majestatis nostre jussimus communiri. Datum, Rome, per magistrum Guillelmum de Faronvilla, prepositum ecclesie Sancti-Amati, dicti regni Sicilie vicecancellarium, anno Mº CCº LXXVIº, die XXV junii, IIII indictionis, regni nostri anno undecimo.